Nigel Mansell

Nigel Ernest James Mansell CBE (* 8. augusta 1953, Upton-on-Severn, Worcestershire) je bývalý anglický pilot Formuly 1, majster sveta z roku 1992. V roku 1993 získal tiež titul v sérii CART. Vo Formule 1 strávil 15 sezón, v sérii CART ďalšie dva roky. Následne Nigel pôsobil ešte v pretekoch GP Masters. 

Napriek tomu, že Nigel získal "iba" jeden titul majstra sveta (a 1 v sérii Indy Car), je považovaný za jedného z TOP 10 pilotov F1. Napriek veľkým zdravotným problémom bol za každých okolností ochotný urobiť maximum pre víťazstvo a žiadnu situáciu nepovažoval za beznádejnú. Druhé miesto považoval za prehru a nasadením dokázal strhnúť davy. Pretekal v dobe silnej konkurencie v osemdesiatych rokoch, kedy sa na okruhoch prezentovali jazdci ako Ayrton Senna, Alain Prost, Nelson Piquet a iní. Až do sezóny 2011 bol držiteľom rekordu v počte získaných pole position z roku 1992, keď si najlepšiu štartovnú pozíciu vybojoval až 15-krát.

 Juniorská kariéra 
Po úspechu na motokárach jazdil Mansell v rokoch 1976 – 1977 v sérií Formula Ford, kde v prvom roku vyhral v 6. z absolvovaných 9. podujatí. V nasledujúcom roku vyhral 33 zo 42 pretekov a stal sa šampiónom. V rokoch 1978 a 1979 pôsobil vo Formule 3 a stal sa testovacím pilotom stajne Lotus.

 Formula 1 

 Lotus (19801984) 
Svoju prvú šancu vo Formule 1 dostal v roku 1980, pri Veľkej cene Rakúska na okruhu Zeltweg. Počas tohto obdobia dosiahol niekoľko pódiových umiestnení, no tím zápasil s technickými problémami a nespoľahlivosťou. Mansell si však vybudoval reputáciu rýchleho a bojovného jazdca, ktorý dokáže riskovať a tlačiť techniku na hranicu možností. V Lotuse zostal až do roku 1984.

 Williams (19851987) 
Jeho nasadenie sa zapáčilo Frankovi Williamsovi, ktorý ho angažoval od sezóny 1985 ako tímovú dvojku ku Keke Rosbergovi. V konkurencieschopnom tíme Williams získal svoje prvé víťazstvo na Veľkej cene Európy 1985 na domácej trati v Brands Hatch a vybojoval celkové šieste miesto (hneď za tímovým kolegom Eliom de Angelisom). Pre sezónu 1986 získal nového tímového kolegu, dvojnásobného majstra sveta z rokov 1981 a 1983, Nelsona Piqueta. Nigel neprijal pozíciu tímovej dvojky a Nelsona Piqueta v tesnom boji o titul majstra sveta porazil, hoci nešťastná nehoda (prasknutá pneumatika) v poslednej veľkej cene sezóny v Adelaide napokon znamenala zisk titulu pre Alaina Prosta na McLarene.

V sezóne 1987 vyhral šesť pretekov, čím pomohol tímu k double, keďže majstrom sveta sa stal tímový kolega Nelson Piquet. V nasledujúcej sezóne sa situácia v tíme skomplikovala; odišiel Piquet, no najmä sa zmenil dodávateľ motorov (Hondu nahradil Judd), čím sa výrazne znížil potenciál Williamsu. Mansell sa so ziskom 12. bodov zaradil na konečné 9. miesto a následne prešiel do Ferrari. 

 Ferrari (19881990) 
V roku 1988 prestúpil do Ferrari, kde vytvoril silnú jazdeckú dvojicu s Gerhardom Bergerom. Napriek niekoľkým víťazstvám však Ferrari v tom období nedokázalo konkurovať dominancii tímov McLaren a Williams. Dve víťazstvá napokon v sezóne 1989 stačili na konečné 4. miesto.

V roku 1990 už Ferrari bojovalo zásluhou Alaina Prosta o titul majstra sveta, ktorému Nigel sekundoval. Jeho úlohou však bolo podporovať tímového kolegu a tak sa z víťazstva tešil iba v Portugalsku a konečná piata pozícia bola pre neho sklamaním.  

 Williams (19911992) 
Ambiciózny pilot sa nezmieril s pozíciou „nosiča vody“ pre tímových kolegov a tak pre sezónu 1991 prijal ponuku Franka Williamsa na návrat do Williamsu. Šéfkonštruktér Williamsu Patrick Head sľuboval víťazný monopost, čo napokon v spolupráci s Adrianom Neweyom dodržal a ponúkol Nigelovi Williams FW14. Vylaďovanie auta však znamenalo vytvorenie dostatočne veľkého náskoku Ayrtona Sennu na McLarene a Nigelovi na triumf nestačilo konečných 72 bodov za päť víťazstiev a tri druhé miesta. 

 Majstrovský titul 
V sezóne 1992 sa naplno prejavila drvivá sila kombinácie Williams–Renault a Mansell dokázal vyhrať 8 z prvých desiatich veľkých cien a tak mohol byť už v jedenástom podujatí v Maďarsku korunovaný za nového majstra sveta. Angažmán Alaina Prosta do tímu pre sezónu 1993 bol pre Angličana neakceptovateľný a znamenal napokon jeho odchod z Formuly 1.

Po ročnom pôsobení v zámorskej sérii Indy Car za tím Newman-Haas, kde získal titul šampióna, sa v roku 1994 opäť vrátil do F1. Po tragickej smrti Ayrtona Sennu v Imole ho nahradil na posledné tri preteky a víťazstvom v Austrálii dosiahol posledný triumf v F1. V sezóne 1995 odjazdil ešte dve podujatia za McLaren, v ktorých však nebodoval.

 CART IndyCar World Series 
Po zisku titulu sa Mansell pre zmluvné a organizačné nezhody s Williamsom rozhodol odísť z Formuly 1 a v roku 1993 prestúpil do americkej série CART. Vo svojej debutovej sezóne okamžite získal titul majstra, čím sa stal jediným jazdcom v histórii, ktorý držal titul majstra sveta Formuly 1 a zároveň vládnuci titul šampióna CART.

 Koniec kariéry 
V roku 1994 sa krátko vrátil do Formuly 1 s tímom Williams vyhral Veľkú cenu Austrálie a neskôr absolvoval niekoľko pretekov za McLaren v sezóne 1995. Jeho návraty však už nenadviazali na predchádzajúce úspechy a po roku 1995 definitívne ukončil kariéru vo Formule 1. Neskôr sa sporadicky objavoval v pretekoch cestovných vozidiel a vytrvalostných podujatiach.

 Kompletné výsledky vo Formule 1 

 Rok Tím Šasi Motor 1 2 3 4 5 6 7 8 9 10 11 12 13 14 15 16 17 Umiestnenie Body 1980 Team Essex Lotus Lotus 81B Ford V8 ARG BRA RSA USW BEL MON FRA GBR GER AUTRet NEDRet ITADNQ CAN USA - 0 1981 Team Essex Lotus Lotus 81 Ford Cosworth V8 USWRet BRA11 ARGRet SMR BEL3 14. miesto 8 John Player Team Lotus Lotus 87 Ford V8 MONRet ESP6 FRA7 GBRDNQ GERRet AUTRet NEDRet ITARet CANRet LVS4 1982 John Player Team Lotus Lotus 87B Ford Cosworth V8 RSARet 14. miesto 7 Lotus 91 Ford Cosworth V8 BRA3 USW7 SMR BELRet MON4 USERet CANRet NED GBRRet FRA GER9 AUTRet SUI8 ITA7 LVSRet 1983 John Player Team Lotus Lotus 92 Ford Cosworth V8 BRA12 USW12 FRARet SMRRet MONRet BELRet USA6 CANRet 12. miesto 10 Lotus 94T Renault V6 (t/c) GBR4 AUT5 NEDRet ITA8 EUR3 RSANC Lotus 93T Renault V6 (t/c) GERRet 1984 John Player Special Team Lotus Lotus 95T Renault V6 (t/c) BRARet RSARet BELRet SMRRet FRA3 MONRet CAN6 USWRet USA6 GBRRet GER4 AUTRet NED3 ITARet EURRet PORRet 9. miesto 13 1985 Canon Williams Honda Williams FW10 Honda V6 (t/c) BRARet POR5 SMR5 MON7 CAN6 USARet FRADNS GBRRet GER6 AUTRet NED6 ITA11 BEL2 EUR1 RSA1 AUSRet 6. miesto 31 1986 Canon Williams Honda Williams FW11 Honda V6 (t/c) BRARet ESP2 SMRRet MON4 BEL1 CAN1 USA5 FRA1 GBR1 GER3 HUN3 AUTRet ITA2 POR1 MEX5 AUSRet 2. miesto 70 (72) 1987 Canon Williams Honda Williams FW11B Honda V6 (t/c) BRA6 SMR1 BELRet MONRet USA5 FRA1 GBR1 GERRet HUN14 AUT1 ITA3 PORRet ESP1 MEX1 JPNDNS AUSDNP 2. miesto 61 1988 Canon Williams Williams FW12 Judd V8 BRARet SMRRet MONRet MEXRet CANRet USARet FRARet GBR2 GERRet HUNRet BEL ITA PORRet ESP2 JPNRet AUSRet9. miesto12 1989 Scuderia Ferrari Marlboro Ferrari 640 Ferrari V12 BRA1 SMRRet MONRet MEXRet USARet DSQ FRA2 GBR2 GER3 HUN1 BEL3 ITARet DSQ ESPEX JPNRet AUSRet 4. miesto 38 1990 Scuderia Ferrari Marlboro Ferrari 641 Ferrari V12 USARet BRA4 SMRRet MONRet 5. miesto 37 Ferrari 641/2 Ferrari V12 CAN3 MEX2 FRA18 GBRRet GERRet HUN17 BELRet ITA4 POR1 ESP2 JPNRet AUS2 1991 Canon Williams Renault Williams FW14 Renault V10 USARet BRARet SMRRet MON2 CAN6 MEX2 FRA1 GBR1 GER1 HUN2 BELRet ITA1 DSQ ESP1 JPNRet AUS2 2. miesto 72 1992 Canon Williams Renault Williams FW14B Renault V10 RSA1 MEX1 BRA1 ESP1 SMR1 MON2 CANRet FRA1 GBR1 GER1 HUN2 BEL2 ITARet POR1 JPNRet AUSRet 1. miesto 108 1994 Rothmans Williams Renault Williams FW16 Renault V10 BRA PAC SMR MON ESP CAN FRARet GBR GER HUN BEL ITA POR 9. miesto 13 Williams FW16 Renault V10 EURRet JPN4 AUS1 1995 Marlboro McLaren Mercedes McLaren MP4/10 Mercedes V10 BRA ARG SMR10 ESPRet MON CAN FRA GBR GER HUN BEL ITA POR EUR PAC JPN AUS - 0Zdroj:

 Referencie 

 Iné projekty 

Kategória:Britskí piloti F1
Kategória:Britskí automobiloví pretekári
Kategória:Majstri sveta F1
Kategória:Držitelia Radu britského impéria